b'\n_START_ARTICLE_\nFranz Ferdinand al Austriei\n_START_SECTION_\nBiografie\n_START_PARAGRAPH_\nFranz Ferdinand s-a n\xc4\x83scut \xc3\xaen Graz, Austria, fiind fiul cel mare al arhiducelui Karl Ludwig (fratele cel t\xc3\xaen\xc4\x83r a lui Franz Josef al Austriei) \xc8\x99i al Prin\xc8\x9besei Maria Annunciata (a doua so\xc8\x9bie a lui Karl Ludwig). C\xc3\xa2nd avea 12 ani, a murit unchiul s\xc4\x83u Ducele Francisc al V-lea de Modena, care l-a numit mo\xc8\x99tenitor, cu condi\xc8\x9bia ca Franz Ferdinand s\xc4\x83 \xc3\xae\xc8\x99i adauge Este la nume. \xc3\x8en 1877 Franz Ferdinand a intrat \xc3\xaen armata austro-ungar\xc4\x83 cu gradul de locotenent. A fost un pasionat v\xc3\xa2n\xc4\x83tor. \xc3\x8en 1883 a vizitat pentru prima dat\xc4\x83 Italia, \xc3\xaen 1885 a vizitat Egiptul, Palestina, Siria, \xc8\x99i Turcia. \xc3\x8en 1889 a vizitat Germania._NEWLINE_\xc3\x8en 1889 via\xc8\x9ba lui Franz s-a schimbat \xc3\xaen mod dramatic dup\xc4\x83 sinuciderea v\xc4\x83rului s\xc4\x83u Prin\xc8\x9bul Rudolf al Austriei, succesorul la tronul Austriei. Urm\xc4\x83torul \xc3\xaen linie era tat\xc4\x83l s\xc4\x83u, care a renun\xc8\x9bat, Franz devenind astfel primul succesor la tronul imperiului.\n_START_SECTION_\nAsasinarea\n_START_PARAGRAPH_\nLa 28 iunie 1914 la ora 11:00 am, la Sarajevo, Franz Ferdinand \xc8\x99i so\xc8\x9bia lui Sophia au fost asasina\xc8\x9bi de Gavrilo Princip, un t\xc3\xa2n\xc4\x83r s\xc3\xa2rb bosniac \xc3\xaen v\xc3\xa2rsta de 19 ani, membru al organiza\xc8\x9biei M\xc3\xa2na Neagr\xc4\x83. Acest atentat a fost motivul care a declan\xc8\x99at Primul R\xc4\x83zboi Mondial. Gavrilo Princip, minor conform legilor de atunci, a fost condamnat la 20 de ani de \xc3\xaenchisoare \xc8\x99i a murit \xc3\xaen spitalul \xc3\xaenchisorii din Theresienstadt (actualmente Terezin, \xc3\xaen Cehia), \xc3\xaenc\xc4\x83 \xc3\xaenainte de sf\xc3\xa2r\xc8\x99itul Primului R\xc4\x83zboi Mondial, la 28 aprilie 1918, bolnav de tuberculoz\xc4\x83.'